<classify> Mashindano haya yana lengo la kuhamasisha vijana wenye mapenzi na mchezo wa mpira wa kikapu kuonesha vipaji vyao.Akizungumza na wanahabari jana, mratibu wa mashindano hayo, Karabani Karabani alisema kuwa, mashindano haya ambayo kwa mwaka huu yanatimiza mwaka wa tatu, yamekuwa na umuhimu mkubwa hasa katika kujenga msingi wa maendeleo ya mpira wa kikapu huku akitumaini kuongezeka kwa msisimko wa mashindano.Ili kuongeza ushindani miongoni mwa timu shiriki, Kamati ya Mashindano imeamua kuongeza zawadi kutoka milioni 2.4 mpaka milioni 5 kwa ajili ya mshindi wa mashindano hayo, huku kocha wa timu itakayoibuka mshindi akikabidhiwa kiasi cha shilingi milioni 1 kama motisha.Alizitaja kanda ambazo zitashiriki mashindano hayo kuwa ni mabingwa watetezi Kanda ya Nne ya Mashariki ambayo inaundwa na wachezaji kutoka Temeke na Mbagala, Kanda ya pili ya mashariki inayoundwa na wachezaji kutoka Msasani, Oysterbay na Masaki na Kanda ya Kwanza ya Magharibi inajumuisha wachezaji kutoka Mbezi Beach, Kunduchi na Tegeta.  <topic>: MICHEZO 